Trump ingehuldig te midde van storms
Donald Trump is enkele ure weg daarvan om as 45ste president van die VSA ingehuldig te word, maar rondom hom woed nasionale sowel as internasionale storms soos waarskynlik nooit tevore in die Amerikaanse geskiedenis nie.
Behalwe vir die politieke teenkanting en betogings teen sy inhuldiging, moes Trump die afgelope week 'n geweldige propaganda-aanslag van die Nuwe Wêreldorde en hul media, soos CNN, afweer, wat hom beskuldig het van sameswering met die Russiese regering en van seksuele eskapades. Hierdie aanslag het egter gesneuwel omdat geen tasbare feite op die tafel geplaas kon word nie.
Erger as hierdie teenstand is egter die feitelike berigte dat die Amerikaanse veiligheidsdienste ontsettend versplinter is, met o.a. die CIA wat in drie magtige faksies verdeel is en wat mekaar in die praktyk dikwels opponeer. Daarby is daar dikwels geen samewerking met die Pentagon / Dept van Verdediging en die Homeland Security departement nie en ook dikwels veg hulle teen mekaar soos wat die geval in Sirië was en steeds is, asook in ander wêrelddele. Die werklike verhaal is 'n riller om te lees, maar hierdie skakel verskaf ietwat meer besonderhede.
Nog 'n mega storm waarna die nuwe Trump-administrasie sal moet handel, is die nuwe Amerikaanse weermagsbegroting wat Republikeinse senator John McCain ten bedrag van $640 miljard pas ingedien het - $54 miljard meer as wat die Obama-administrasie beplan het. Daar word gesê dat die VSA nodig het om sy verdediging op te gradeer, maar dan word gevra of dit werklik nodig is teen hierdie duiselingwekkende bedrag, veral gegee die bestaande astronomiese skuldlas van die Amerikaanse regering.
http://beforeitsnews.com/r2/?url=http://themillenniumreport.com/2017/01/exposed-cia-the-swamp-monsters/